ફિટનેસ ચેલેન્જના બહાને કોંગ્રેસ અધ્યક્ષ રાહુલ ગાંધીએ વડાપ્રધાન નરેન્દ્ર મોદી પર હુમલો કર્યો હતો. રાહુલ ગાંધીએ ટ્વીટ કરતા કહ્યું કે, 'ડિયર પીએમ, આ જોઈને આનંદ થયો કે તમે વિરાટ કોહલીની ફિટનેસ ચેલેન્જને સ્વીકારી છે. હવે હું તમને એક ચેલેન્જ આપું છું.' રાહુલે આગળ લખ્યું કે તમે પેટ્રોલ-ડીઝલનો ભાવ ઓછો કરો અથવા કોંગ્રેસ પાર્ટી રાષ્ટ્રવ્યાપી આંદોલન કરી તમને આમ કરવા માટે મજબૂર કરશે. છેલ્લે તેમણે લખ્યું કે, 'હું તમારી પ્રતિક્રિયાની રાહ જોઇશ.'